“આપણે હજુ સાંજે તો મેળામાંથી આવ્યાં, પાછા શું કામ મેળામાં જઈ રહ્યાં છીએ? એ પણ આટલી ઊતાવળથી? શું છે મેળામાં? તે તારી મમ્મીને ખોટું શા માટે કહ્યું?” પરમની આંખોમાં અધીરાઈ જોઈ ડેની અવારનવાર આવા પ્રશ્નો પૂછી રહ્યો હતો. હરદમ વનના મોરલાની જેમ ગેહકાટ કરતો પરમ આજ જન્માષ્ટમી ના અવસરે કાનુડાની જેમ માત્ર આંખ નચાવી, ખંધુ સ્મિત કરીને ડેની સામે જોતો કોઈ જવાબ આપતો નહોતો. તેના ચહેરા પર આજ અનેરી રૂડપ લીપાયેલી હતી.